Diari Oficial de la Generalitat Valenciana


Sumari del DOGV 5306, del 19-07-2006 (2006/8592)

Informació pública de la suspensió de llicències amb motiu de la delimitació en el sòl urbà residencial d'Alfarp dels àmbits dels plans de reforma interior de les unitats d'execució Alquible, Ondara-2, Regaixo-1 i Regaixo-2.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5306

Data del DOGV
:   19-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8592


Organisme emissor
:   Ajuntament d'Alfarp

Tipus de document
:   Anunci

Informació pública de la suspensió de llicències amb motiu de la delimitació en el sòl urbà residencial d'Alfarp dels àmbits dels plans de reforma interior de les unitats d'execució Alquible, Ondara-2, Regaixo-1 i Regaixo-2. [2006/M8592]  
L'Ajuntament en Ple, en sessió ordinària celebrada el dia 26 de juny de 2006, va adoptar el següent acord que literalment diu així:  
Vista la següent delimitació dels àmbits dels plans de reforma interior de les unitats d'execució Alquible, Ondara 2, Regaixo-1 i Regaixo-2 del sòl urbà residencial d'Alfarp:  
. Àrea . 1 (UE Alquible): definida entre el carrer de la Raval del Cor de Jesús, límit del sòl urbà en la ronda Sud, prolongació carrer Nou i límit d'edificacions existents al nord.  
. Àrea . 2 (UE Ondara-2): delimitada entre el límit del sòl urbà en la ronda Nord, eix de l'avinguda del Llaurador, eix de carrer en projecte i límit d'edificacions existents al sud.  
. Àrea . 3 (UE Regaixo-1): concretada entre la prolongació del carrer Nou, límit del sòl urbà en la ronda Oest, Àrea-3 (UE Regaixo-2) i límit d'edificacions situades al nord.  
. Àrea . 4 (UE Regaixo-2): compresa entre l'Àrea-3 (UE Regaixo-1), límit d'edificacions situades al nord.  
Vist que és necessari escometre una mesura de naturalesa cautelar a fi de facilitar l'estudi de l'ordenació urbanística per a assegurar l'execució futura dels projectes, per a evitar que es produïsquen situacions urbanístiques que puguen resultar irreversibles i contràries a tal finalitat.  
La mesura cautelar suposa la suspensió absoluta de qualsevol actuació urbanística en els àmbits delimitats en sòl urbà residencial inclosos en el perímetre dels plans de reforma interior esmentats, com ara llicències d'obres, urbanització, parcel·lació i programació per a evitar, amb això, situacions irreversibles, i esta mesura cautelar ha de quedar plenament garantida davant de qualsevol conat d'incompliment, mitjançant la reacció immediata de suspensió, sanció i corresponent orde de demolició.  
Atés el que disposa l'article 101 de la Llei 16/2005, Urbanística Valenciana, que establix la potestat de suspensió de la tramitació i de l'atorgament de llicències de parcel·lació de terrenys, edificació i demolició per a àrees determinades.  
Atés que per a assegurar l'equilibri que ha de presidir tota mesura cautelar limitadora de drets i la garantia dels administrats en l'ús i gaudi d'estos, és procedent establir, de conformitat amb la legislació aplicable, article 101.1 de la LUV, un termini màxim de vigència de la mesura cautelar de suspensió d'actuacions urbanístiques d'un any des de la publicació del present acord en el Diari Oficial de la Generalitat.  
En virtut de les competències atribuïdes pels articles 101 de la LUV i 22.2 c) de la Llei 7/1985, de 2 d'abril, Reguladora de les Bases del Règim Local, modificat per la Llei 57/2003, de 16 de desembre, de Mesures per a la Modernització del Govern Local, el Ple, amb l'abstenció dels dos regidors pertanyents al grup municipal socialista i el vot favorable dels cinc regidors, que tenen la majoria absoluta, pertanyents al grup municipal popular, acorda:  
Primer  
Suspendre amb caràcter cautelar i temporal l'atorgament de llicències de parcel·lació, edificació i demolició en els àmbits delimitats en el sòl urbà residencial de les unitats d'execució Alquible, Ondara 2, Regaixo-1 i Regaixo-2 d'Alfarp.  
Segon  
Aprovar la vigència de la mesura cautelar de suspensió per un termini d'un any des de la publicació del present acord en el Diari Oficial de la Generalitat.  
Tercer  
Deixar plenament garantida esta mesura cautelar davant de qualsevol conat d'incompliment, mitjançant la reacció immediata de suspensió, sanció i corresponent orde de demolició.  
Quart  
Procedir a publicar el text íntegre d'este acord en el Diari Oficial de la Generalitat.  
Alfarp, 27 de juny de 2006.. L'alcaldessa: Carmen Añó Sanz.